Veebruar 2024

Veebruar 2024, kroonika.

2024. aasta veebruar algas neljapäeval ja lõppes 29 ööpäeva hiljem samuti neljapäeval.

1. veebruar
Venemaa sissetung Ukrainasse: Euroopa Liidu riigid leppisid kokku 50 miljardi euro suuruses abipaketis Ukrainale.
Tšiilis puhkenud metsa- ja maastikutulekahjudes hukkus üle 130 inimese.

2. veebruar
Kataris algasid 2024. aasta ujumise maailmameistrivõistlused.

4. veebruar
pisi|160px|Nayib Bukele
El Salvadoris toimusid presidendivalimised ja parlamendivalimised. Presidendina valiti tagasi ametisse Nayib Bukele.
Pärast ametisoleva presidendi Hage Geingobi surma vannutati Namiibia presidendiks senine asepresident Nangolo Mbumba.
USA-s California osariigis Los Angeleses jagati 66. korda välja Grammy auhinnad.

5. veebruar
Ungari parlament kogunes erakorralisele istungile, et hääletada Rootsi NATO-ga liitumise üle, kuid valitsuserakonna Fidesz esindajad ei tulnud kohale, mistõttu hääletus kukkus läbi.
Hollandi kaitseminister Kajsa Ollongren teatas, et Holland annab lisaks juba varem otsustatud 18 hävitajale F-16 Ukrainale veel kuus sama tüüpi hävitajat.

6. veebruar
Kasahstani president Kasõm-Žomart Tokajev määras uueks peaministriks Olžas Bektenovi.
Soomes lõppes presidendivalimiste teise vooru eelhääletus. Hääletajaid oli rekordiliselt palju – 45,7% hääleõiguslikest kodanikest.
Tšiili endine president Sebastián Piñera hukkus helikopteriõnnetuses.

7. veebruar
Aserbaidžaanis toimusid presidendivalimised. Opositsiooni boikoteeris valimisi ning president İlham Əliyev valiti tagasi 5. ametiajaks.
Pakistani üldvalimiste eelõhtul hukkus Belutšistanis kahes valimiskontoris toimunud pommirünnakus ligi 30 inimest.
Tšehhis Nové Městos algasid 2024. aasta laskesuusatamise maailmameistrivõistlused.

8. veebruar
pisi|left|160px|Irakli Kobahhidze
Gruusia peaministrina astus ametisse Irakli Kobahhidze.
Ukrainas vabastas president Volodõmõr Zelenskõi Valeri Zalužnõi relvajõudude ülemjuhataja ametist ja määras sellesse ametisse Oleksandr Sõrskõi.
Pakistanis toimusid üldvalimised.

10. veebruar
Ungaris astus ametist tagasi president Katalin Novák, kes oli armu andnud lastepilastamise varjamises süüdi mõistetud mehele. Presidendi kohusetäitjaks sai László Kövér.
Kataris lõppesid 2024. aasta Aasia meistrivõistlused jalgpallis. Aasia meistriks tuli Katari jalgpallikoondis, kes alistas finaalis Jordaania 3:1.
Iisraeli kaitsevägi teatas, et avastas Gaza linnas ÜRO Palestiina pagulaste abiorganisatsiooni (UNRWA) peakorteri alt äärmusorganisatsiooni Hamas tunneli.

11. veebruar
pisi|160px|Alexander Stubb
Soomes toimus presidendivalimiste teine voor, mille võitis Koonderakonna üles seatud Alexander Stubb, kes sai 51,6% häältest. Valijaühenduse poolt üles seatud Rohelise Liidu liige Pekka Haavisto sai 48,4% häältest.
USAs toimus 58. Super Bowl, mille võitis Kansas City Chiefs.

14. veebruar
Mustal merel lasi Ukraina põhja Venemaa dessantlaeva Tsezar Kunikov.
Indoneesias toimusid presidendi- ja parlamendivalimised. Presidendivalimised võitis Prabowo Subianto ja parlamendivalimised Demokraatlik Partei.

15. veebruar
 Kreeka legaliseeris esimese õigeusu riigina samasooliste abielu."Kreeka parlament kiitis heaks samasooliste abielud". postimees.ee. 16.2.2024. Vaadatud 17.2.2024

16. veebruar
pisi|left|160px|Aleksei Navalnõi
Venemaa vanglateenistus teatas vangistatud opositsioonipoliitiku Aleksei Navalnõi surmast.
Münchenis algas julgeolekukonverents.
USA New Yorgi osariigi kohtunik Arthur Engoron tunnistas USA ekspresidendi Donald Trumpi süüdi pettuses ning määras talle ligi 355 miljoni dollari suuruse trahvi ja keelu tegelda kolmel järgneval aastal ettevõtlusega New Yorgi osariigis.

17. veebruar
Ukraina relvajõudude üksused taandusid riigi idaosa rindelinnast Avdijivkast.

18. veebruar
Eestis toimus 50. korda Tartu maratoni põhisõit. 63 kilomeetri pikkuse distantsi võitis Henri Roos ajaga 2:27.41,7.

22. veebruar
USA ettevõtte Intuitive Machines kuundur Odysseus laskus edukalt Kuu pinnale Kuu lõunapooluse lähedal. See on esimene Kuule jõudnud eraettevõtte kosmoseaparaat."Esimesel USA erafirmal õnnestus oma sond Kuul maandada". novaator.err.ee. 23.02.2024. Vaadatud 02.03.2024
Valencia elamukompleksi tulekahju.

23. veebruar
Saksamaa parlament hääletas kanepi legaliseerimise poolt."Saksa parlament hääletas kanepi legaliseerimise poolt". err.ee. 23.02.2024. Vaadatud 02.03.2024
Hiinas Nanjingis toimunud korterelamu tulekahjus hukkus vähemalt 15 inimest."At least 15 killed in fire at apartment block in China’s Nanjing". aljazeera.com. 24.02.2024. Vaadatud 02.03.2024

24. veebruar
Donald Trump võitis vabariiklaste eelvalimised Lõuna-Carolina osariigis, alistades oma ainsa rivaali, Lõuna-Carolina endise kuberneri Nikki Haley.

25. veebruar
Valgevenes toimusid parlamendivalimised.

26. veebruar
Ungari Rahvusassamblee ratifitseeris Rootsi NATO-liikmesuse.
Tuvalu peaministrina astus ametisse Feleti Teo.

29. veebruar
Bangladeshi pealinnas Dhakas asuvas seitsmekorruselises ostukeskuses toimunud tulekahjus hukkus 46 inimest.

 Viited 

 2